<classify> JUMLA ya mikataba 26 ya kazi za matengenezo ya barabara zinazohudumiwa na Wakala wa Barabara za Vijijini na Mijini TARURA yenye thamani ya Sh bilioni 6.796, imesainiwa kwa ajili ya utekelezaji kwa mwaka 2092020.Hayo yamebainishwa na Kaimu Mratibu wa Tarura Mkoa wa Dodoma, Lusako Kilembe wakati wa kuwasilisha mpango wa utekelezaji wa miradi ya barabara hadi kufikia Novemba mwaka huu kwa kikao cha Bodi ya Barabara ya Mkoa.Kilembe alisema hadi kufikia Novemba mwaka huu, miradi ya maendeleo 26 imekwisha sainiwa huku baadhi ya miradi ikiwa iko katika hatua za manunuzi na mingine iko katika hatua za awali za utekelezaji.Utekelezaji halisi wa mpango wa mwaka 20192020 upo katika hatua mbalimbali za utekelezaji katika wilaya zote, alisema Kilembe na kuongeza kuwa awamu ya pili ya utekelezaji wa mpango huo inayojumuisha miradi 29 ipo katika mchakato wa manunuzi.Katika mwaka wa fedha 20192020, Mkoa wa Dodoma umetengewa Sh bilioni 15.462 kwa matengenezo kwa halmashauri zote, huku chanzo kikuu kikiwa na fedha zilizovuka mwaka kutoka Mfuko wa Barabara.Hadi kufikia Novemba mwaka huu, fedha zilizopokelewa kutoka Mfuko wa Barabara zilikuwa Sh bilioni 2.456 ambazo ni sawa na asilimia 17 ya bajeti yote kwa mwaka 20192020. Asilimia 98 ya mtandao wa barabara inayohudumiwa na Tarura bado ni tabaka la udongo wa kiasi kidogo cha changarawe, barabara zilizo na tabaka la lami na zege ni kilomita 171.29 sawa na asilimia 2.4 tu.Mikakati mbalimbali ya uboreshaji wa mtandao huu imewezesha kubadili hali za barabara zilizo katika hali nzuri na ya kuridhisha kufikia kiwango cha asilimi 65. Akizungumzia changamoto ambazo Tarura inakabiliana nao katika kutekeleza mpango huo ni migawo midogo na mtiririko wa fedha za miradi isiyoridhishaAlisema chaNgamoto nyingine ni matumizi mabaya ya barabara kama ujenzi holela ndani ya hifadhi za barabara, upitishaji wa mifugo katika barabara zenye tabaka za udongo na changarawe Changamoto nyingine ni kandarasi kutokuwa na uadilifu na weledi wa kazi, upungufu wa rasilimali watu na vitendea kazi hasa magari na mvua zilizokithiri zinazosababisha uharibifu wa miundombinu ya barabara, alisema.  <topic>: KITAIFA 